stanford-oval/wikipedia huggingface dataset:
ויקטור מוניוס
קריירת משחק

ויקטור החל את הקריירה בקבוצת הנוער של ריאל סרגוסה מעיר נעוריו. הוא החל לשחק במדי הקבוצה הבוגרת בעונת 1976/1977, וערך את הופעת הבכורה שלו בליגה הספרדית ב-21 בנובמבר 1976, במשחקה הביתי של סרגוסה מול ברצלונה במסגרת המחזור ה-11. משם המשיך ויקטור ל-17 הופעות ליגה בעונת הבכורה שלו, בהן כבש שער אחד - מול ברצלונה בקאמפ נואו ב-3 באפריל 1977, במשחק בו נוצחה קבוצתו 1–2. כבר בעונת הבכורה שלו חווה ויקטור ירידה לליגת המשנה, כשקבוצתו סיימה במקום ה-16 בטבלה, עם נקודה פחות מראסינג סנטנדר. סרגוסה חזרה לליגה הבכירה בתום עונה אחת, כשסיימה במקום הראשון בליגת המשנה. עם חזרתה לליגה הבכירה, הפך ויקטור לשחקן הרכב משמעותי, ועם חמישה שערי ליגה ב-30 הופעות סייע לקבוצתו לשרוד בליגה הבכירה.
לקראת עונת 1981/1982, לאחר עונת הישרדות נוספת, עבר ויקטור לברצלונה. כבר בעונת הבכורה שלו סייע לקבוצתו לזכות בגביע אירופה למחזיקות גביע, על אף שלא שותף במשחק הגמר מול סטנדרד לייז'. עונה אחר כך סיימה הקבוצה במקום הרביעי בלבד בליגה, אך זכתה בגביע הליגה הספרדית לאחר ניצחון 1–2 על ריאל מדריד בגמר, ובגביע המלך לאחר ניצחון על ריאל בתוצאה זהה, כשאת השער הראשון במשחק כבש ויקטור. ויקטור שמר על מעמדו כשחקן הרכב חשוב בקבוצה, וזכה עמה באליפות ראשונה בקריירה, בעונת 1984/1985. הוא נפרד מהקבוצה בסיום עונת 1987/1988 עם זכייה נוספת בגביע המלך, לאחר ניצחון 0–1 על ריאל סוסיאדד בגמר. בסך הכול, בשבע עונות במדי ברצלונה, היה ויקטור לשחקן הרכב חשוב. הוא זכה עם קבוצתו בגביע אירופה למחזיקות, אליפות ושני גביעים. ויקטור ערך 224 הופעות ליגה במדי ברצלונה, בהן כבש 14 שערים.
לקראת עונת 1988/1989 היה ויקטור לאחד הספרדים הראשונים בסרייה א' האיטלקית, כשחתם במדי סמפדוריה, אותה התחיל לאמן באותה עונה מאמנו לשעבר בסרגוסה, וויאדין בוסקוב. כבר בעונתו הראשונה בקבוצה הוא זכה עמה בקופה איטליה, לאחר שקבוצתו הפכה הפסד 0–1 במשחק הראשון מול נאפולי עם ניצחון 0–4 במפגש הגומלין. באותה עונה הגיעה הקבוצה עד לגמר גביע אירופה למחזיקות גביע, שם פגש ויקטור את קבוצתו לשעבר, ברצלונה. סמפדוריה הפסידה בגמר בתוצאה 0–2. עונה אחר כך עשתה סמפדוריה צעד נוסף וזכתה בגביע אירופה למחזיקות, לאחר ניצחון בגמר 0–2 על אנדרלכט בהארכה. מוניוס לא שותף במשחק הגמר.
ויקטור חזר בעונת 1990/1991 לריאל סרגוסה. את הופעת הבכורה שלו באותה עונה ערך רק במחזור ה-32, ובסך הכול הספיק לשחק ארבעה משחקי ליגה באותה עונה, ולאחריהם סייע לקבוצתו לשרוד בפלייאוף כנגד הירידה. עונה אחר כך הצטרף ויקטור לסנט מירן הסקוטית, ופרש ממשחק פעיל כעבור מספר חודשים, בגיל 34.
קריירת משחק > נבחרת ספרד

ויקטור החל את דרכו בנבחרת ספרד ב-25 במרץ 1981, תחת המאמן חוסה סנטמריה, בניצחון 1–2 על אנגליה במשחק ידידות. שערו הראשון במדי ספרד נכבש כשנה אחר כך, ב-24 בפברואר 1982, בניצחון 0–3 על סקוטלנד במשחק ידידות.
לאחר שלא זומן לסגל הנבחרת למונדיאל 1982 הביתי, היה ויקטור שותף להעפלת הנבחרת ממוקדמות יורו 1984. ויקטור זומן על ידי המאמן מיגל מוניוס לסגל ספרד לקראת יורו 1984 בצרפת. ויקטור פתח בהרכב ושיחק לכל אורך חמשת משחקיה של ספרד בטורניר, שהסתיימו בהפסד 0–2 בגמר מול צרפת המארחת.. הוא אף היה שותף לניצחון על דנמרק בחצי הגמר, כשכבש את הבעיטה הרביעית בדו-קרב הפנדלים לאחר שוויון 1-1 בסיום ההארכה.
ויקטור הוסיף להיות בורג חשוב בנבחרת של מיגל מוניוס, וזומן על ידי המאמן למונדיאל 1986 במקסיקו. ויקטור פתח בהרכב ושיחק לכל אורך חמשת משחקיה של ספרד בטורניר, שהסתיימו בשלב רבע הגמר עם הפסד בדו-קרב בעיטות עונשין מול בלגיה, אף על פי שכבש את הבעיטה החמישית והאחרונה לזכות ספרד בדו-קרב.
הטורניר הבינלאומי האחרון של ויקטור היה יורו 1988 בגרמניה המערבית. ויקטור שוב לא החמיץ אף דקת משחק בטורניר, אך ספרד נכשלה בבית קשה, ולמרות ניצחון מוקדם על דנמרק הפסידה לאיטליה ולגרמניה המערבית, מה שסיים את השתתפותה כבר בשלב הבתים. החלפתו של מיגל מוניוס בלואיס סוארס מירמונטס בסיום הטורניר, סימנה את סיום דרכו של ויקטור בנבחרת, והוא לא שב לשחק עוד בנבחרת ספרד.
ויקטור רשם 60 הופעות במדי הנבחרת, בהן כבש שלושה שערים.
קריירת אימון

ויקטור החל את קריירת האימון בקבוצת מיורקה מליגת המשנה. הוא התמנה למאמן לפני המחזור ה-23 בליגה, והוביל אותה עד לסיום העונה לרצף של 11 ניצחונות ושש תוצאות תיקו, ללא הפסדים, שהעלו את מיורקה למקום השלישי בטבלה. מיורקה אף ניצחה במשחק הראשון בפלייאוף ההעפלה לליגה הבכירה, 1-0 מול ראיו ואיקאנו, אך הפסידה לה 0–2 בגומלין. היה זה הפסדו הראשון של ויקטור כמאמן, והוא קבע כי מיורקה תשחק עונה נוספת בליגת המשנה. ויקטור פתח עם הקבוצה את עונת 1996/1997, אך סיים את תפקידו שישה מחזורים בלבד לסיום העונה.
לקראת עונת 1997/1998 מונה ויקטור למאמן CD לוגרונייס מליגת המשנה, אך פוטר לאחר פחות מחצי עונה. במהלך עונת 1998/1999 מונה לתפקיד מאמן ליידה, גם היא מליגת המשנה, וייצב את מצבה של הקבוצה במרכז הטבלה. עונה אחר כך, הוביל אותה למקום החמישי בטבלה.
ויקטור קיבל את תפקידו הראשון כמאמן בליגה הבכירה לקראת עונת 2000/2001, בקבוצת ויאריאל, ואימן בה במשך שתי עונות. באמצע עונת 2003/2004 חזר ויקטור לקבוצת נעוריו ריאל סרגוסה, והוביל אותה לזכייה בגביע הספרדי לאחר ניצחון בגמר 2–3 על ריאל מדריד בהארכה. עם פתיחת עונת 2004/2005, זכה עם הקבוצה בתואר הסופר קאפ הספרדי, לאחר שגברה בגמר כפול על אלופת ספרד, ולנסיה. ויקטור אימן בסרגוסה עד לסיום עונת 2005/2006.
ב-8 באוקטובר 2006 קיבל ויקטור את תפקידו הראשון מחוץ לספרד, כשהחל לאמן בפנאתינאיקוס היוונית. משחקו הראשון על הקווים היה כשבוע וחצי אחר כך, בניצחון 0–2 על הפועל תל אביב במסגרת גביע אופ"א. ויקטור עזב את הקבוצה בסיום העונה.
לקראת עונת 2007/2008 חזר לספרד כמאמן רקראטיבו ולבה מהליגה הבכירה, אך הוא פוטר בפברואר 2008 בעקבות מצבה של הקבוצה בתחתית הטבלה. לקראת עונת 2008/2009 החל לאמן את חטאפה, אך לקראת סיום העונה, באפריל 2009, פוטר מתפקידו לאחר רצף של שלושה הפסדים והוחלף במיצ'ל.
לאחר יותר משנה וחצי מחוץ למגרשים, חזר ויקטור לאמן בדצמבר 2010, בקבוצת טרק גרוזני מהליגה הרוסית, אך הוא עזב את הקבוצה חודש בלבד אחר כך והוחלף ברוד חוליט ההולנדי.
בספטמבר 2011 התמנה ויקטור לתפקיד מאמן נשאטל גזמאקס משווייץ, והיה המאמן השלישי של הקבוצה באותה עונה. עונה אחר כך נותר ויקטור בשווייץ ובדצמבר 2012 התמנה לתפקיד מאמן פ.צ. סיון, אך לאחר שלושה חודשים בלבד פוטר ובמקומו התמנה ג'נארו גאטוזו למאמן-שחקן.
ויקטור חזר לקדנציה נוספת בריאל סרגוסה במרץ 2014, וייצב את מצבה בתחתית ליגת המשנה. הוא פתח עם הקבוצה את עונת 2014/2015, אך פוטר לאחר פחות מחצי עונה.
תארים > תארים כשחקן

גביע אירופה למחזיקות גביע: 1981/1982
אליפות ספרד: 1984/1985
הגביע הספרדי (2): 1982/1983, 1987/1988
הסופר קאפ הספרדי: 1983
גביע הליגה הספרדית (2): 1982/1983, 1985/1986
גביע אירופה למחזיקות גביע: 1989/1990
קופה איטליה: 1988/1989
תארים > תארים כמאמן

הגביע הספרדי: 2003/2004
הסופר קאפ הספרדי: 2004
סטטיסטיקות > מועדונים

| עונה | קבוצה | ליגה | בליגה> הופעות | בליגה> שערים |
| --- | --- | --- | --- | --- |
| 1976/1977 | ריאל סרגוסה | ספרדהליגה הספרדית | 17 | 1 |
| 1977/1978 | ריאל סרגוסה | ספרדהליגה הספרדית השנייה | 23 | 1 |
| 1978/1979 | ריאל סרגוסה | ספרדהליגה הספרדית | 30 | 5 |
| 1979/1980 | ריאל סרגוסה | ספרדהליגה הספרדית | 28 | 3 |
| 1980/1981 | ריאל סרגוסה | ספרדהליגה הספרדית | 29 | 2 |
| 1981/1982 | ברצלונה | ספרדהליגה הספרדית | 30 | 2 |
| 1982/1983 | ברצלונה | ספרדהליגה הספרדית | 32 | 4 |
| 1983/1984 | ברצלונה | ספרדהליגה הספרדית | 32 | 2 |
| 1984/1985 | ברצלונה | ספרדהליגה הספרדית | 27 | 2 |
| 1985/1986 | ברצלונה | ספרדהליגה הספרדית | 27 | 0 |
| 1986/1987 | ברצלונה | ספרדהליגה הספרדית | 41 | 4 |
| 1987/1988 | ברצלונה | ספרדהליגה הספרדית | 35 | 0 |
| 1988/1989 | סמפדוריה | איטליהסרייה א' | 31 | 2 |
| 1989/1990 | סמפדוריה | איטליהסרייה א' | 17 | 0 |
| 1990/1991 | ריאל סרגוסה | ספרדהליגה הספרדית | 4 | 0 |
| 1991/1992 | סנט מירן | סקוטלנדליגת העל הסקוטית | 18 | 1 |
| סך הכול בקריירה | סך הכול בקריירה | סך הכול בקריירה | 421 | 29 |
סטטיסטיקות > נבחרת לאומית

| נבחרת ספרד> שנה | נבחרת ספרד> הופעות | נבחרת ספרד> שערים |
| --- | --- | --- |
| 1981 | 8 | 0 |
1982: 2
| 1983 | 5 | 0 |
| 1984 | 12 | 0 |
| 1985 | 7 | 0 |
| 1986 | 11 | 1 |
| 1987 | 7 | 0 |
| 1988 | 8 | 0 |
| סה"כ | 60 | 3 |
הערות שוליים

↑  ויקטור מוניוס מונה למאמן פנאתינייקוס, באתר ynet, 9 באוקטובר 2006
↑  מיצ'ל מונה למאמן חטאפה, באתר וואלה, 27 באפריל 2009
↑  מאמן חדש לזאב חיימוביץ': ויקטור מוניוז, באתר וואלה, 22 בדצמבר 2010
↑  מעתה אמרו: ג'נארו גאטוסו, שחקן ומאמן סיון, באתר ONE‏, 25 בפברואר 2013
| נבחרת ספרד – אולימפיאדת מוסקבה 1980 |
| --- | --- | --- |
|  1 בויו •  2 מרקוס •  3 חואקין •  4 דה אנדרס •  5 חואניטו •  6 גחאטה •  7 אנחל •  8 גרי •  9 דויד •  10 ויקטור •   11 אורבנו •  12 אספינוסה • 13 קיקה ראמוס •  14 רינקון • 15 אגוסטין • 16 אורקיאגה • 17 סוניגה • מאמן: סנטמריה |  1 בויו •  2 מרקוס •  3 חואקין •  4 דה אנדרס •  5 חואניטו •  6 גחאטה •  7 אנחל •  8 גרי •  9 דויד •  10 ויקטור •   11 אורבנו •  12 אספינוסה • 13 קיקה ראמוס •  14 רינקון • 15 אגוסטין • 16 אורקיאגה • 17 סוניגה • מאמן: סנטמריה | ספרד |
| נבחרת ספרד – יורו 1984 (מקום שני) |
| --- | --- | --- |
|  1 ארקונדה •  2 אורקיאגה •  3 קמאצ'ו •  4 מאסדה •  5 גויקוצ'יאה •  6 גורדיו •  7 סניור •  8 ויקטור •  9 סנטיאנה •  10 גאייגו •   11 קרסקו •  12 סלבה • 13 בויו •  14 חוליו אלברטו • 15 רוברטו • 16 פרנסיסקו • 17 מרקוס • 18 בוטרגניו • 19 סראביה • 20 זוביזרטה • מאמן: מוניוס |  1 ארקונדה •  2 אורקיאגה •  3 קמאצ'ו •  4 מאסדה •  5 גויקוצ'יאה •  6 גורדיו •  7 סניור •  8 ויקטור •  9 סנטיאנה •  10 גאייגו •   11 קרסקו •  12 סלבה • 13 בויו •  14 חוליו אלברטו • 15 רוברטו • 16 פרנסיסקו • 17 מרקוס • 18 בוטרגניו • 19 סראביה • 20 זוביזרטה • מאמן: מוניוס | ספרד |
| נבחרת ספרד – מונדיאל 1986 |
| --- | --- | --- |
|  1 זוביזרטה •  2 תומאס •  3 קמאצ'ו •  4 מאקדה •  5 ויקטור •  6 גורדיו •  7 סניור •  8 גויקוצ'יאה •  9 בוטרגניו •  10 קרסקו •   11 חוליו אלברטו •  12 סטיין • 13 אורוטי •  14 גאייגו • 15 צ'נדו • 16 רינקון • 17 פרנסיסקו • 18 קלדרה • 19 סלינאס • 20 אלוי • 21 מיצ'ל • 22 אבלנדו • מאמן: מוניוס |  1 זוביזרטה •  2 תומאס •  3 קמאצ'ו •  4 מאקדה •  5 ויקטור •  6 גורדיו •  7 סניור •  8 גויקוצ'יאה •  9 בוטרגניו •  10 קרסקו •   11 חוליו אלברטו •  12 סטיין • 13 אורוטי •  14 גאייגו • 15 צ'נדו • 16 רינקון • 17 פרנסיסקו • 18 קלדרה • 19 סלינאס • 20 אלוי • 21 מיצ'ל • 22 אבלנדו • מאמן: מוניוס | ספרד |
| נבחרת ספרד – יורו 1988 |
| --- | --- | --- |
|  1 זוביזרטה •  2 תומאס •  3 קמאצ'ו •  4 אנדרינואה •  5 ויקטור •  6 קלדרה •  7 סלינאס •  8 סאנצ'יס •  9 בוטרגניו •  10 אלוי •   11 גורדיו •  12 דייגו • 13 בויו •  14 גאייגו • 15 אוסביו • 16 באקרו • 17 בגיריסטיין • 18 סולר • 19 ואסקס • 20 מיצ'ל • מאמן: מוניוס |  1 זוביזרטה •  2 תומאס •  3 קמאצ'ו •  4 אנדרינואה •  5 ויקטור •  6 קלדרה •  7 סלינאס •  8 סאנצ'יס •  9 בוטרגניו •  10 אלוי •   11 גורדיו •  12 דייגו • 13 בויו •  14 גאייגו • 15 אוסביו • 16 באקרו • 17 בגיריסטיין • 18 סולר • 19 ואסקס • 20 מיצ'ל • מאמן: מוניוס | ספרד |
ואלטר יונגהאנס

ואלטר יונגהאנס (בגרמנית: Walter Junghans, נולד ב-26 באוקטובר 1958 בהמבורג שבגרמניה המערבית) הוא כדורגלן עבר גרמני ששיחק בעמדת השוער.
קריירת מועדונים

יונגהאנס החל את קריירת הבוגרים שלו בשנת 1977 בבאיירן מינכן, שם שיחק חמש עונות, תחילה כמחליפו של ספ מאייר. עם פרישתו של מאייר בשנת 1979 בגין תאונת דרכים, שיחק יונגהאנס ביחד עם השוער הוותיק מנפרד מילר, כאשר שניהם מתחרים על המקום בהרכב. עם באיירן מינכן זכה יונגהאנס בשתי אליפויות הבונדסליגה ובגביע מקומי אחד. הרוטציה בין יונגהאנס למילר נמשכה גם בזירה האירופית, כאשר בעונת 1982 הגיעה באיירן מינכן לגמר גביע אירופה לאלופות, בו הפסידה לאסטון וילה, ויונגהאנס ישב על הספסל, אך במהלך העונה האירופית, שני השוערים שיחקו לסירוגין. סך הכול ערך יונגהאנס 67 הופעות בבאיירן מינכן, ועזב את המועדון בשנת 1982.
בשנת 1982 עבר יונגהאנס לשאלקה 04, ובניגוד לתקופתו בבאיירן מינכן, זכה תחילה לבלעדיות בהרכב הפותח, ובחמש עונות צבר 148 הופעות, עם זאת, חל פיחות במעמדו בעונה האחרונה שלו בקבוצה, והוא בחר לעבור להרטה ברלין בשנת 1987. יונגהאנס שיחק שבע עונות בהרטה ברלין, תחילה בליגת הבונדסליגה השנייה. בעונת 1990 עלה עם הרטה לבונדסליגה, אך נשר בחזרה לבונדסליגה השנייה כעבור עונה אחת, ונשאר באותה ליגה עד לעזיבתו את הקבוצה בשנת 1994, לאחר 171 הופעות. בשנת 1994 שב יונגהאנס לבונדסליגה וחתם בבאייר לברקוזן, אך לא שיחק בקבוצה ולו משחק אחד, ובאותה שנה כבר עבר לפורטונה קלן מליגת הבונדסליגה השנייה, שם שיחק שתי עונות, עד לפרישתו בשנת 1996.
קריירה בינלאומית

ליונגהאנס אין הופעות במדי נבחרת גרמניה המערבית, אך הוא נכלל בסגל הנבחרת ליורו 1980, בו זכתה הנבחרת הגרמנית, כשוער השלישי בהייררכיה, אחרי הראלד שומאכר ואייקה אימל. בנוסף, יונגהאנס נסע לאולימפיאדת לוס אנג'לס, והיה חלק מהסגל האולימפי לטורניר הכדורגל של האולימפיאדה בשנת 1984.
לאחר הפרישה

יונגהאנס עבד כמאמן השוערים של פורטונה קלן עם פרישתו מהמשחק, ואחר כך גם בפ.צ. קלן, בנפיקה ליסבון ואתלטיק בילבאו. בעונת 2006/07 היה עוזר המאמן בבורוסיה מנשנגלדבך. לאחר מכן, החליף שוב את ספ מאייר, והפעם בתפקיד מאמן שוערים בבאיירן מינכן, תפקיד אותו ביצע במספר קבוצות שונות של המועדון.
תארים

עם באיירן מינכן:
אליפות הבונדסליגה (2): 1979/80, 1980/81
הגביע הגרמני: 1981/82
עם הרטה ברלין:
אליפות הבונדסליגה השנייה: 1989/90
עם נבחרת גרמניה המערבית:
יורו 1980
ואלטר דיאקו

| --- | --- |
אין תמונה חופשית
 לידה:  19 ביוני 1909 Mühlau, אוסטריה 
 פטירה:  9 בינואר 1978 (בגיל 68) Reutte district, אוסטריה 
 מקום לימודים:  Bauhaus Dessau 
 תקופת הפעילות:  1939–1945 (כ־6 שנים)
 תחום יצירה:  אדריכלות
 יצירות ידועות:  אחראי על בניית תאי גז ומשרפות במחנה אושוויץ
 
ואלטר דיאקו (בגרמנית: Walter Dejaco; 19 ביוני 1909 אינסברוק – 1978) היה אדריכל אוסטרי, אחראי על בניית תאי גז ומשרפות במחנה אושוויץ.
ביוגרפיה

דיאקו היה בנו של פקיד דואר. הוא למד בבית ספר יסודי וכן בחטיבה גרמנית עליונה. לאחר מכן החל לימודי אדריכלות בעיר הולדתו, וסיים את לימודיו בשנת 1930. לאחר שנתיים שבהן תכנן מבנים עבור חברת בנייה ועבד כאדריכל, עיסוקו נפגע קשה כתוצאה מהשפל הכלכלי, והוא מצא את פרנסתו כמדריך טיפוס הרים, מדריך סקי וכחייל מילואים. בשנת 1933 הצטרף לשורות המפלגה הנאצית, שהייתה בלתי חוקית באוסטריה. על חברותו בארגון הוא נידון לחמישה חודשי מאסר. לאחר שחרורו חי במשך תקופה באיטליה ובצרפת, שכן ידע לדבר גם איטלקית וצרפתית. בשנת 1937 היגר לגרמניה, שם התפרנס כמורה לחינוך גופני וכמדריך סקי. לאחר האנשלוס, סיפוחה של אוסטריה לידי גרמניה הנאצית במרץ 1938, חזר לאוסטריה ושב לעבוד כאדריכל. בתקופה זו קיבל מספר חבר קבוע במפלגה הנאצית (6256697). במאי 1939 הוא נישא להרטה אלסלר.
מלחמת העולם השנייה

עם פרוץ מלחמת העולם השנייה, דיאקו התגייס בנובמבר 1939 לשורות הוואפן אס אס, והוצב בקרקוב כחלק מיחידות גולגולת המת. ב-6 ביוני 1940 הוצב במחנה אושוויץ, ומנובמבר 1941 עמד בראש מחלקת התכנון של המחנה. הוא נשפט על ידי בית דין נאצי בעקבות קטטה שבה היה מעורב ונידון לתקופת מאסר של שלושה חודשים. היינריך הימלר חנן אותו והעלה אותו בדרגה. דיאקו לקח חלק חשוב בתכנון, בבנייה ובתחזוקה של תאי הגזים והמשרפות באושוויץ. הנס קאמלר, מהנדס וקצין בכיר באס אס, כינה אותו "מומחה לבנייה".
ב-16 בספטמבר 1942, מפקד מחנה אושוויץ רודולף הס, קצין נוסף בשם פרנץ הסלר ודיאקו נסעו למחנה חלמנו כדי לחקור שיטות להיפטר מקברי אחים, שיטות שפותחו ונוסו על ידי פאול בלובל. הרקע לביקורם במחנה היה החשש להרעלת מזון ולהתפרצות מחלות, שכן אלפי גופותיהם של קורבנות אושוויץ היו קבורים באדמה בקברי המונים. בלובל הציע להם לשרוף את הגופות מעל לעצי הסקה ספוגים בדלק. דיאקו תכנן משרפות שלתוכן יוכנסו בולי עץ ובהן נשרפו גופות האסירים. הגופות הוצאו מהבורות על ידי יחידות זונדרקומנדו והושלכו למשרפות.
בין השנים 1943–1944 קודם דיאקו בתפקידו באושוויץ, ונותר שם עד לצעדת המוות מן המחנה. באוגוסט 1944 הגיע לדרגת אוברשטורמפיהרר (דרגת אס אס המקבילה לסגן).
לאחר המלחמה

עם תום המלחמה הוא נלכד ונלקח לשבי הסובייטי, ממנו שוחרר רק בין השנים 1949–1950. לפי רודולף ורבה, דיאקו עבד בחברת בנייה קטנה שמנתה 15 עובדים והם בנו בית תפילה לכומר המקומי בעיר קטנה במערב אוסטריה.
הרמן לנגביין זיהה את דיאקו ואת פריץ ארטל בשנת 1961 והם הועמדו לדין. ההליך המשפטי של גביית עדיות והגשת תביעה החל בשנת 1962 ונמשך עד לשנת 1971.
המשפט נפתח ב-18 בינואר 1972, כחלק ממשפט אושוויץ הראשון שנערך באוסטריה, בפני בית דין בווינה. האישום העיקרי היה ביצוע פשע השואה על ידי "תכנון, בנייה ותחזוקה של תאי הגזים והמשרפות של מחנה אושוויץ בירקנאו". כמו כן, דיאקו הואשם ברציחתם של 12 אנשים במחנה בהם ירה בשנים 1940 עד 1942. התביעה ציינה גם את תאי המגורים של האסירים שתוכננו במכוון להיות בלתי כשירים למגורי אדם בהיותם מעודדים התפרצות מחלות וחסרי אוורור ראוי.
משפטם הסתיים ב-10 במרץ 1972 בזיכוי, מאחר שארטל ודיאקו לא היו בעליהם ה"רשמיים" של תאי הגזים. לאחר המשפט העניין הציבורי והתקשורתי בהם דעך.
הערות שוליים

↑  http://dabonline.de/2011/12/01/tiefpunkt-der-architekturgeschichte/
↑  http://oe1.orf.at/artikel/202716
↑  http://www.nachkriegsjustiz.at/service/archiv/Rb10a.pdf
↑  http://de.doew.braintrust.at/b147.html
↑  http://www.nachkriegsjustiz.at/prozesse/geschworeneng/ertl_dejaco_pr.php
| --- | --- |
בקרת זהויות :  GND: 1067274057  VIAF: 314863241   WorldCat (עם VIAF): 314863241
וינמאקה

| --- | --- |
העיר כפי שנראית מהר וינמאקה
העיר כפי שנראית מהר וינמאקה
 מדינה:  ארצות הברית ארצות הברית
 מדינה:  נבדה נבדה
 מחוז:  המבולדט
 שטח:  24.3 קמ"ר
 גובה:  1,309 מטרים
 אוכלוסייה:  ‏
  ‑ בעיר:  8,431 (1 באפריל 2020)
  ‑ צפיפות:  300 נפש לקמ"ר (2010)
 קואורדינטות:  40°58′06″N 117°43′36″W﻿ / ﻿40.968333333333°N 117.72666666667°W﻿ / 40.968333333333; -117.72666666667 
 אזור זמן:  UTC -8
 http://www.winnemuccacity.org/
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה וינמאקה(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה וינמאקה(למפת נבדה רגילה) קרסון סיטי לאס וגאס הנדרסון רינו אלקו מסקיט קליפורניה אורגון איידהו י ו ט ה  אריז.וינמאקה(למפת נבדה מוגדלת) קרסון סיטי לאס וגאס הנדרסון רינו אלקו מסקיט קליפורניה אורגון איידהו י ו ט ה  אריז.וינמאקה  he tabBackground:;tabBorder:#aaa;defaultTab:0;
וינמאקה (Winnemucca) היא עיר במחוז המבולדט במדינת נבדה שבארצות הברית. על פי הערכות רשמיות בעיר מתגוררים 7,396 תושבים (2010), עלייה של 3.1 אחוזים ממפקד אוכלוסין של שנת 2000.
היסטוריה

העיר נקראת על שם הצ'יף המקומי מהמאה ה-19 של שבטי הפאיוט אשר חיו באזור זה. בתו של הצ'יף, שרה וינמאקה, פעלה למען חינוך ויחס הוגן בשבטים המקומיים. המשפחה שלהם למדה אנגלית ושרה עבדה כמתורגמנית, תצפיתנית ושליחה של צבא ארצות הברית במלחמת באנוק בשנת 1878.
ב-19 בספטמבר 1900 הכנופיה של בוץ' קסידי שדדה את הבנק הלאומי הראשון של וינמאקה בסכום של 32,640 דולר.
גאוגרפיה ודמוגרפיה

שטחה הכולל של העיר הוא 24.3 קמ"ר, הכל שטחי יבשה. 
לפי מפקד אוכלוסין בשנת 2000 התגוררו בעיר 7,174 אנשים, 2,736 משקי בית ו-1,824 משפחות. צפיפות האוכלוסייה הייתה 334.9 נפש לקמ"ר.
רחוב סאות'ברידג' במרכז העיר
ונגה מגלנית

| ונגה מגלנית |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
תת־סדרה:: תרופודה
משפחה:: וונגיים
סוג:: Falculea
מין:: ונגה מגלנית
שם מדעי
 Falculea palliata ‏סנט-אילר, 1836

ונגה מגלנית (שם מדעי: Falculea palliata) היא מין של ציפור קטנה החיה באי מדגסקר ושייכת למשפחת הוונגיים- משפחה האנדמית למדגסקר ולאיי קומורו. ציפור זו היא הגדולה במשפחתה.
מאפיינים

אורכה כ-32 ס"מ ומשקלה 106-119 גרם בממוצע. הוונגה המגלנית בעלת נוצות לבנות עם כנפיים שחורות, ראש קטן בעל עיניים שחורות וגדולות ומקור ארוך, כפוף ומעוקל בצורת מגל. שני המינים דומים במראם.
הוונגה חיה במדגסקר ביערות פתוחים וטרופיים וכן ביערות הקוצים המדגסקריים (Madagascar spiny forests) וגם בסוואנות פתוחות ובכפרים רבים. היא חיה בפארקים לאומיים רבים במדגסקר כמו פארק אנחדוההלה (Andohahela National Park), פארק אנקרפאנטסיקה (Ankarafantsika National Park) ואזור השימור של ברנטי. מצב השימור שלה הוא "ללא חשש".
ציפור זו ניזונה מחרקים ומעופפת בקבוצות של עד 50 פרטים ברחבי היער. היא מחפשת בעיקר זחלים שונים וניזונה מעכבישים, מקקים, צרצרים, חיפושיות, גמלי שלמה ותולעים ואף מחולייתנים קטנים כמו זיקיות או שממיות קטנות. לעיתים היא ניזונה עם מינים אחרים מהמשפחה. הוונגות מתמחות בחיטוט בעזרת מקורן אחרי חרקים, והן נחשבות לכאלו הממלאות את הגומחה האקולוגית של הנקריים, שאינם נמצאים במדגסקר.
הערות שוליים

↑  ונגה מגלנית באתר הרשימה האדומה של IUCN
התמדה (לימוד תורה)

התמדה או שקידה בלימוד תורה, היא הקדשת מלוא הזמן ללימוד בלא לבזבז את הזמן על דברים אחרים. ביהדות, נחשבת ההתמדה בלימוד התורה למעלה גדולה, בעיקר עבור גברים המחויבים במצוות תלמוד תורה. הגיוגרפיות יהודיות רבות מייחסות את תכונת ההתמדה לדמויות מופת רבניות.
למרות שהתמדה ושקידה דומים במשמעותם הכללית, יש הבדל: התמדה מציין את כמות ורצף השעות המוקדשות ללימוד, ושקידה מציין את הריכוז המוחלט וההירתמות המלאה בלימוד.[דרוש מקור]
מקורות שעסקו במעלת ההתמדה > במקרא

שני כתובים עיקריים בתנ"ך עוסקים במעלת העיסוק התמידי בשינון התורה והמצוות, ועליהם מסתמכים רבים מהמקורות המאוחרים יותר העוסקים במעלת ההתמדה בלימוד תורה:
בספר דברים: ”וְשִׁנַּנְתָּם לְבָנֶיךָ וְדִבַּרְתָּ בָּם בְּשִׁבְתְּךָ בְּבֵיתֶךָ וּבְלֶכְתְּךָ בַדֶּרֶךְ וּבְשָׁכְבְּךָ וּבְקוּמֶךָ”.
בספר יהושע: ”לֹא יָמוּשׁ סֵפֶר הַתּוֹרָה הַזֶּה מִפִּיךָ וְהָגִיתָ בּוֹ יוֹמָם וָלַיְלָה”.
שני כתובים אלו הם המקור לקטע שנאמר בנוסח התפילה היהודית מידי ערב, בברכות קריאת שמע של ערבית:
מקורות שעסקו במעלת ההתמדה > במאמרי חז"ל

מאמרי חז"ל רבים משבחים את הניצול המרבי של הזמן ללימוד תורה, ומגנים את בזבוז הזמן על דברים אחרים. למשל, נאמר שהתורה נקנית "במיעוט שינה, במיעוט שיחה, במיעוט תענוג, ובמיעוט שחוק", ומוזכרים לגנאי מי ש"שח שיחת חולין", מי ש"מפסיק ממשנתו ואומר מה נאה אילן זה", מי ש"פוסק מדברי תורה ועוסק בדברי שיחה" ומי שבטל מן התורה בשינה של שחרית, ביין של צהריים, בישיבה עם בטלנים בשוק ואפילו בשיחה עם משפחתו בביתו.
מקורות שעסקו במעלת ההתמדה > בספרות הראשונים והאחרונים

הרמב"ם במשנה תורה תיאר כיצד ניצול מרבי של הזמן ללימוד התורה הוא תנאי הכרחי להשגת מדרגה גבוהה בידיעת התורה. לדבריו, יש להקדיש זמן מינימלי ביותר לצורכי פרנסה, אכילה ושינה, ואת כל שאר הזמן להקדיש ללימוד:
המהר"ל התייחס להתמדה בלימוד התורה, והסביר בצורה פילוסופית שהקדשת מלוא הזמן ללימוד היא הכרחית כדי להורות על כך שהתורה היא מציאות רוחנית שאינה תלויה בזמן:
רבי ישראל מאיר הכהן, ה"חפץ חיים", כתב חיבור בשם "תורת הבית", המתריע על כך שכל אדם חייב להקדיש את מלוא הזמן שבו הוא פנוי מעסקיו כדי ללמוד תורה:
ההתמדה בישיבות

בעולם הישיבות, הועלתה על נס מעלת ההתמדה בלימוד. לצד ההערכה בישיבות לדמות העילוי בעל החריפות השכלית, ישנה הערכה רבה גם לדמות הלומד החרוץ הנקרא "שקדן" או "מתמיד", לרוב בהגייה מלעילית. בישיבות, חוסר התמדה בלימוד תורה נקראת "בטלנות", ובהתאם נקרא הטיפוס המנוגד למתמיד – "בטלן". הבטלנות נחשבת בישיבות לחטא של ביטול תורה. בנוסף, משתמשים במונח היידישאי "שְטַיְגֶען" (התקדמות, התעלות) לתיאור לימוד בלהט והתמדה, ובמונח "שְלֶעפְּט זיך" (נהגה:שְלֶעפְּצַאך, נסחב) לתיאור המצב ההפוך.
בשיחות מוסר רבות שניתנות בישיבות על ידי ראשי הישיבה והמשגיחים מודגשת חשיבות ההתמדה. חלקם עוסקים בהוראות מעשיות ללימוד בהתמדה. למשל, הרב דוד אברהמי, מחבר ספר המוסר "בנין עולם", שהיה משגיח בישיבה ליטאית, העיר על אלו שמסתכלים בסקרנות בכל פעם שנפתחת דלת בית המדרש לראות מי נכנס, וערך חשבון שבכל שנייה מבוזבזת ניתן ללמוד שלוש מילים. הרב משה צוריאל כתב "עצות להצלחה בלימוד", ובהן הוא מונה "התמדה בלימוד, ללא הפסקות" ומספר שהרב קוק היה מתנגד שיפסיקו בישיבה את הלימוד כדי לומר פרקי תהלים לרפואת חולה, וכן היה מתנגד ליציאתם של תלמידים להפגנות פוליטיות.
אחד משיריו המפורסמים של חיים נחמן ביאליק נקרא "המתמיד", ועוסק בגעגועיו לעולם הישיבה. השיר מספר על נער שמוערך בישיבה כבעל "שני כתרים" ב"סולם התורה הרם" – גם "עילוי" וגם "מתמיד":
עַל רֹאשׁ נַעֲרֵנוּ יָצִיצוּ שְׁנֵי כְתָרִים:
גַּם-מַתְמִיד גַּם-עִלּוּי, שְׁנֵי שְׁלַבִּים עֶלְיוֹנִים
בְּסֻלַּם הַתּוֹרָה הָרָם, הַגָּבֹהַּ,
וּכְפֶשַׂע בֵּינָם וּבֵין מַעֲלַת הַגְּאוֹנִים.
הֲרַבִּים הַזּוֹכִים לִגְדֻלָּה כָמוֹהָ?
הערות שוליים

↑  ראו למשל בקישורים הבאים בנוגע ל רבי עקיבא, הגר"א, באתר ערוץ 7, הרב  יוסף קפאח, רבי  גרשון לפידות, והרב  יוסף שלום אלישיב.
↑  ספר דברים, פרק ו', פסוק ז'.
↑  ספר יהושע, פרק א', פסוק ח'.
↑  תלמוד בבלי, מסכת מנחות, דף צ', עמוד ב'.
↑  תלמוד בבלי, מסכת יומא, דף י"ט, עמוד ב'.
↑  משנה, מסכת אבות, פרק ג', משנה ז'.
↑  תלמוד בבלי, מסכת חגיגה, דף י"ב, עמוד ב'.
↑  אבות דרבי נתן, נוסחה א, פרק כא.
↑  משנה תורה לרמב"ם, ספר המדע, הלכות תלמוד תורה, פרק ג'.
↑  מהר"ל, נתיבות עולם, נתיב התורה פרק ג.
↑  ישראל מאיר הכהן, תורת הבית, באתר היברובוקס.
↑  ראו למשל: דף קשר מספר 78: "טרם יציאתו הקדים הרב (אהרן ליכטנשטיין) מספר דברי פרידה ושיחת חיזוק בעניין התמדה בלימוד תורה".
↑  דוד אברהמי, בנין עולם, עמ' ט, באתר אוצר החכמה.
↑  הרב משה צוריאל, עצות להצלחה בלימוד תורה.
↑  חיים נחמן ביאליק, המתמיד, באתר פרויקט בן יהודה.
וינקריסטין

וינקריסטין (באנגלית: Vincristine) היא תרופה כימותרפית המשמשת לטיפול בסוגים שונים של סרטן, למשל: לוקמיה לימפוציטית חריפה, לוקמיה מיאלואידית חריפה, לימפומת הודג'קין, נוירובלסטומה וקרצינומה של תאים קטנים. התרופה ניתנת באינפוזיה לווריד.
רוב האנשים חווים תופעות לוואי בתגובה לתרופה זו. בעיקר היא גורמת לשינוי בתחושה, נשירת שיער, עצירות, קושי בהליכה וכאבי ראש. לפעמים התרופה עלולה לגרום לתופעות לוואי חמורות יותר, למשל: כאב נוירופתי, נזק לריאות או לויקופניה אשר מגדילה את הסיכון לזיהום. נטילת וינקריסטין במהלך ההיריון עלולה להזיק לעובר. תרופה זו נלחמת בתאים מתחלקים, ובכך גורמת לעצירת התפשטות הגידול. וינקריסטין נחשבת לאחת התרופות היעילות והבטוחות ביותר במערכת הבריאות והיא נמצאת ברשימת התרופות החיוניות של ארגון הבריאות העולמי.